

**Халықаралық азаматтық авиация ұйымы (ИКАО) аудитінің ескертулерін жою және Еуропалық Одақ елдеріне қазақстандық авиакомпаниялардың ұшуына қойылған шектеулерді алып тастау жөніндегі іс-шаралар жоспарын бекіту туралы**

Қазақстан Республикасы Премьер-Министрінің 2012 жылғы 30 қарашадағы № 222-ө Өкімі

      1. Қоса беріліп отырған Халықаралық азаматтық авиация ұйымы (ИКАО) аудитінің ескертулерін жою және Еуропалық Одақ елдеріне қазақстандық авиакомпаниялардың ұшуына қойылған шектеулерді алып тастау жөніндегі іс-шаралар жоспары (бұдан әрі – Жоспар) бекітілсін.  
      2. Қазақстан Республикасының мүдделі мемлекеттік органдары:  
      1) Жоспарды іске асыру жөнінде шаралар қабылдасын;  
      2) тоқсан сайын, есепті кезеңнен кейінгі айдың 10-күніне Қазақстан Республикасы Көлік және коммуникация министрлігіне Жоспардың орындалу барысы туралы ақпарат берсін.  
      3. Қазақстан Республикасы Көлік және коммуникация министрлігі тоқсан сайын, есепті кезеңнен кейінгі айдың 25-күніне Қазақстан Республикасының Үкіметіне Жоспардың орындалу барысы туралы жиынтық ақпарат беруді қамтамасыз етсін.  
      4. Осы өкімнің орындалуын бақылау Қазақстан Республикасы Премьер-Министрінің орынбасары Қ.Е. Көшербаевқа жүктелсін.

*Премьер-Министр                            С. Ахметов*

Қазақстан Республикасы   
Премьер-Министрінің    
2012 жылғы 30 қарашадағы  
№ 222-ө өкімімен      
бекітілген

**Халықаралық азаматтық авиация ұйымы (ИКАО) аудитінің**  
**ескертулерін жою және Еуропалық Одақ елдеріне қазақстандық**  
**авиакомпаниялардың ұшуына қойылған шектеулерді алып тастау**  
**жөніндегі іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| Р/с  № | Іс-шара | Аяқтау нысаны | Орындауға жауаптылар | Орындау мерзімі | Болжамды шығындар (млн. теңге\*) | Қаржыландыру көзі |
| 1 | 2 | 3 | 4 | 5 | 6 | 7 |
| 1. | Қазақстанның кейіннен Еуропалық азаматтық авиация конференциясына (ЕААК) кіруі үшін ЕААК-пен ынтымақтастық туралы меморандум жасасу бойынша шаралар қабылдау | Қазақстан Республикасының Үкіметіне ақпарат | ККМ, СІМ | 2012-2013 ж.ж. | Талап етілмейді | - |
| 2. | ЕААК-пен ынтымақтастық туралы меморандум жасасқаннан кейін ұшу қауіпсіздігі саласындағы ақпарат жинау мен алмасу мақсатында Еуропалық азаматтық қауіпсіздік агенттігімен (EASA) ынтымақтастық туралы келісім жасасу мүмкіндігін қарау | Қазақстан Республикасының Үкіметіне ақпарат | ККМ, СІМ | 2013 ж. | Талап етілмейді | - |
| 3. | Еуропалық Одақ елдерінің өкілдерімен және ИКАО Еуропа/Солтүстік Атлантика өңірлік бюросымен қазақстандық авиакомпанияларды қара тізімнен шығару мәселесі бойынша кездесулер өткізу | Қазақстан Республикасының Үкіметіне ақпарат | ККМ, СІМ | 2012-2013 ж.ж. | Талап етілмейді | - |
| 4. | ЕО мемлекеттерімен әуе қатынасы шарттарын ырықтандыру және ЕК-пен көлденең келісім жасау мүмкіндігін қарау | Қазақстан Республикасының Үкіметіне ақпарат | ККМ, СІМ, «Самұрық-Қазына» ҰӘҚ» АҚ (келісім бойынша) | 2013 ж. | Талап етілмейді | - |
| 5. | Қазақстандық делегацияның Еуропалық Одақтың Ұшу қауіпсіздігі жөніндегі комитетінің кезекті отырысына қатысуы | Қазақстан Республикасының Үкіметіне ақпарат | ККМ, СІМ | 2012-2013 ж.ж. | Республикалық бюджетте тиісті қаржы жылына көзделген қаражат шегінде | Республикалық бюджет |
| 6. | ҚР ККМ штат санының жалпы лимиті шегінде бақылау-қадағалау функцияларын жүзеге асыратын Азаматтық авиация комитеті инспекторларының штат санын ұлғайту мүмкіндігін қарау | Қазақстан Республикасының Үкіметіне ақпарат | ККМ, МҚІА, Қаржымині, ЭДСМ | 2012 ж. | Талап етілмейді |  |
| 7. | Қазақстан Республикасы Көлік және коммуникация министрлігінің азаматтық авиация саласында мемлекеттік бақылау мен қадағалауды, сондай-ақ тексеруді жүзеге асыратын құрылымдық бөлімшелері қызметкерлерінің айлықақыларына тіркелген үстемеақылар белгілеу мүмкіндігін қарау | Қазақстан Республикасының Үкіметіне ақпарат | ККМ, Қаржымині, ЭДСМ, МҚІА | 2012 ж. қазан | Талап етілмейді |  |
| 8. | Азаматтық авиация саласындағы уәкілетті орган қызметкерлерін оқыту және олардың біліктілігін арттыру мүмкіндігін қарау | Қазақстан Республикасының Үкіметіне ақпарат | ККМ (жинақтау), БҒМ, Қаржымині | 2013-2014 ж.ж. | Талап етілмейді |  |
| 9. | ҚР авиакомпанияларынан Еуроаймаққа ұшуға шектеулерді алу жөнінде ықпал ету үшін консалтингтік компанияларды тарту мүмкіндігін қарау | Қазақстан Республикасының Үкіметіне ақпарат | ККМ, Қаржымині, «ҰҚҚО» РМК (келісім бойынша) «ҚАН» РМК (келісім бойынша) | 2012-2013 ж.ж. |  | Бюджеттен тыс қаражат |
| 10. | Тәжірибе алмасу мақсатында «Ұшу қауіпсіздігін қамтамасыз ету орталығы» РМК-де жұмыс істеу үшін шетелдік мамандарды тарту жөніндегі шаралар қабылдау | Қазақстан Республикасының Үкіметіне ақпарат | ККМ, Еңбекмині, Астана және Алматы қалаларының әкімдіктері, «ҰҚҚО» РМК (келісім бойынша) | 2012-2013 ж.ж |  | Бюджеттен тыс қаражат |
| 11. | ККМ авиациялық оқиғалар мен оқыс оқиғаларды тексеру басқармасы қызметкерлерінің авиациялық оқиғаларға тексеру жүргізуі үшін жорық жарақтары жиынтығын сатып алу бойынша шаралар қабылдау (Негіздеме: Doc 9756 AN/965 ИКАО) | Қазақстан Республикасының Үкіметіне ақпарат | ККМ | 2012 ж. | 2012 жылға арналған республикалық бюджетте көзделген қаражат есебінен және шегінде | Республикалық бюджет |
| 12. | Әуе трассаларының және әуеайлақтардың географиялық координаталарын аэронавигациялық ақпарат құжаттарында анықтау және жариялау үшін бірыңғай тірек жүйесі ретінде 1984 (WGS-84) Дүниежүзілік геодезиялық координаталар жүйесін енгізуді қамтамасыз ету | Қазақстан Республикасының Үкіметіне ақпарат | ККМ (жинақтау), ҰҚК, Қорғанысмині, ЭДСМ, ЖРБА, «ҚАН» РМК (келісім бойынша) | 2013 ж. | 1,352 | «ҚАН» РМК өз қаражаты |
| 13. | ИКАО стандарттарының талаптарына сәйкес (4, 11, 14, 15-қосымшалар) Қазақстан Республикасы әуе кеңістігінің халықаралық және ұлттық пайдаланушыларын жер және кедергілер туралы электрондық деректермен қамтамасыз ету мақсатында 1984 (WGS-84) Дүниежүзілік геодезиялық координаталар жүйесінде геокеңістіктік деректерді жариялауға және таратуға шектеулерді алып тастау | Қазақстан Республикасының Үкіметіне ақпарат | ККМ (жинақтау), ҰҚК, Қорғанысмині, ЭДСМ, ЖРБА, «ҚАН» РМК (келісім бойынша) | 2012 ж. желтоқсан | Талап етілмейді | - |
| 14. | Азаматтық авиация саласындағы үздіксіз және толық бақылау мен қадағалауды қамтамасыз ету мақсатында Қазақстан Республикасы авиациялық әкімшілігінің қызметін автоматтандыру мәселесін пысықтау | Қазақстан Республикасының Үкіметіне ақпарат | ККМ, ЭДСМ, Қаржымині | 2013 ж. | Талап етілмейді |  |

**Ескертпе:**  
      \* іс-шараларды қаржыландыру көлемі тиісті қаржы жылына арналған республикалық және жергілікті бюджеттерді түзету кезінде нақтыланатын болады;  
      аббревиатуралардың толық жазылуы:  
      ККМ - Қазақстан Республикасы Көлік және коммуникация министрлігі  
      ҰҚК - Қазақстан Республикасы Ұлттық қауіпсіздік комитеті  
      Әділетмині - Қазақстан Республикасы Әділет министрлігі  
      Қаржымині - Қазақстан Республикасы Қаржы министрлігі  
      СІМ - Қазақстан Республикасы Сыртқы істер министрлігі  
      Қорғанысмині - Қазақстан Республикасы Қорғаныс министрлігі  
      ЭДСМ - Қазақстан Республикасы Экономикалық даму және сауда министрлігі  
      БҒМ - Қазақстан Республикасы Білім және ғылым министрлігі  
      Еңбекмині - Қазақстан Республикасы Еңбек және халықты әлеуметтiк қорғау министрлігі  
      МҚІА - Қазақстан Республикасы Мемлекеттік қызмет істері агенттігі  
      ЖРБА - Қазақстан Республикасы Жер ресурстарын басқару агенттігі  
      «Самұрық-Қазына» ҰӘҚ» АҚ - «Самұрық-Қазына» ұлттық әл-ауқат қоры» акционерлік қоғамы  
      «ҚАН» РМК - «Қазаэронавигация» әуе қозғалысын басқару, ұшуды радиотехникалық қамтамасыз етудің жер үсті құралдары мен электр байланысын техникалық пайдалану бойынша шаруашылық жүргізу құқығындағы республикалық мемлекеттік кәсіпорны  
      «ҰҚҚО» РМК - «Ұшу қауіпсіздігін қамтамасыз ету орталығы» шаруашылық жүргізу құқығындағы республикалық мемлекеттік кәсіпорны  
      ИКАО - Халықаралық азаматтық авиация ұйымы  
      ЕААК - Еуропалық азаматтық авиация конференциясы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК